Mario de Marco jidher minn tagħna u kwiet, imma taħt il-maskra hemm persuna li timmanipula u tiġbed l-ispag tal-gażżetti nfluwenti tat-Times Il-Ministru Mario de Marco jagħmilha tal-kwiet, tar-raġenevoli u ta' persuna li jġib ir-riżultati. Joqgħod attent ukoll li ma jattakkax b'mod personali għax irid li l-imaġni tiegħu ta' politikant ġentlom tmexxieħ 'il quddiem forsi xi darba jegħlibha lil Gonzi u jagħmel dak li m'għamilx missieru u jsir kap tal-PN u forsi Prim Ministru tal-pajjiż. Ngħiduha kif jgħiduha l-Ingliżi, dan id-diskors dwar kemm hu tajjeb Demarco huwa pure bullshit. De Marco la jġib riżultati–biżżejjed tħarsu lejn ir-riforma finta tal-MEPA u l-istat ta' l-Ambjent–u jekk hu kwiet, dan biex jaħbi personalita' li tikkmanda l-gażżetti tat-Times u tagħtihom struzzjonijiet ta' lis-spin li dawn għandhom jagħtu lill-aħhbarijiet politiċi tal-ġurnata. Biżżejjed tanaliżżaw naqra kif dejjem ipinġu stampa tajba tiegħu biex taraw kemm din il-gażżetta hija taħt il-madmad tiegħu. Aħna tal-Mazzun nissusspettaw li waħda mill-akbar spins tat-Times li hija d-diċerija li Franco Debono se jastjeni ħareġ biha Mario Demarco. Aħsbu ftit u ara kemm dan ma jagħmilx sens għaliex li Franco Debono jastjeni hija l-agħar ħaġa li jista' jagħmel mhux għall-Partit Laburista jew il-Gvern, iżda għall-istabilita' tal-pajjiż u l-kredibilita' personali tiegħu. B'vot kontra Gonzipn, Franco jkun qiegħed juri li ħadd ma' jagħmillu l-bżieq fuq imnieħru u jirbaħ l-ammirazzjoni tal-Laburisti u n-Nazzjonalisti rrabbjati għall-Gonzipn. B'astenzjoni xorta jfotti lill-Gonzipn għax dan eventwalment irid jagħmel elezzjoni. Infatti diġa ħarġet li hekk se jagħmel u Gonzipn se jgħajjat elezzjoni f'Mejju li jfisser li se jkollna nagħmlu erba' xhur sħaħ ta' kampanja elettorali u dan juri l-kilba sfrenata li Gonzipn jerġa jirbaħ l-elezzjoni u jibqa' fil-gvern. Minn naħa ta' Franco Debono dan jispiċċa bla allejati għax jirrabbja lil kulħadd kontrieh. Jista' jkun li Franco ma jridx allejati għax forsi wara li jħalli kaos warajh jemigra lejn l-Italja, iżda astenzjoni tkissirlu l-kredibilita' kollha li bena ma' dawk li qed jarawh bħala politiku li ma jċedix għall-pressjoni ta' min hu akbar minnu. Mario Demarco wera snienu l-bieraħ fil-parlament meta qal li l-Opposizzjoni għamlu vote of no confidence mingħajr ġustifikazzjoni u hawn f'tal-Mazzun bdejna nħokku rasna. Bla ġustifikazzjoni meta l-pajjiż diġa kien beda jbati mill-instabbilita' li ġġib magħha kriżi fit-tmexxija? Jiġifieri dan Demarco ried li l-kriżi tat-tmexxija ta' Gonzipn ma' tiġix solvuta? Fil-fatt Joseph Muscat għamel il- vote of no confidence għaliex Gonzi ma kellux il-kuraġġ jagħmilha u anke dawn it-tlett t'ijiem ta' ftaħir fil-vojt mill-membri tal-gvern, ma kienu xejn ħlief telf ta' ħin forsi jtawlu ftit aktar iż-żmien u Franco Debono jiġi f'tiegħu. Mario de Marco qal li l-Opposizjoni wettqet "frodi demokratiku". Issa frodi fil-liġi kriminali tfisser qerq intenzjonat magħmul għall-gwadan personali ta' min jagħmlu. Mela Demarco qed jakkuża li Joseph Muscat qed iqarraq u din ma tagħmilx sens għax dan la beda l-kriżi u lanqas kellu x'jaqsam magħha. Jekk kien hemm xi ħadd li qarraq kien Gonzipn li qal li se jindirizza dak li ried Franco Debono u m'għamel xejn. Il-"Frodi Demokratiku" qed iwettqu min jaf li ma jistax imexxi u qed iqarraq bil-poplu għax qed jipprova jikkonvinċi lil kulħadd li jista' jkompli jmexxi. Sewwa jgħidu li jekk tirrepeti gidba tasal biex tibda temmen il-gidba tiegħek stess, u r-ripetizzjoni ta' de Marco li l-Opposizjoni ma' spjegatx il- vote of no confidence hija gidba għax il-midja Laburista xebgħat tgħid li għajtet il-vot biex twaqqaf l-instabilita' li hawn fil-pajjiż. Possibli li din mhiex raġuni tajba biżżejjed? U nixtieq napplawdi lill-Partit Laburista talli ma' waqax fin-nassa li jiddabatti l-mozzjoni fil-parlament għax din ġlieda bejn in-Nazzjonalisti minkejja li qed jipprovaw kemm jifilħu jdaħħlu l-PL fin-nofs.
IL-KAP FUTUR TAL-PN – MARIO DEMARCO?